Basse Austrie

La Basse Austrie e je un dai stâts federâts austriacs (tod. Bundesländer) dai cuâi e je la plui grande par superficie e numar di abitants. La capitâl e je Sankt Pölten (52.145 ab. ce.); altris citâts impuartantis a son: Klosterneuburg, Krems an der Donau, Schwechat, Waidhofen an der Ybbs e Wiener Neustadt. 

Gjeografie  

La Basse Austrie e je logade tal nord dal paîs e e confine a jevât cun la Slovachie (Bratislave e Trnava), a sud-est cul Burgenland, a sud cun la Stirie, a bonât cun la Alte Austrie e tal nord cun la Republiche Ceche (Boemie meridionâl e Moravie Meridionâl). E circonde dal dut il stât di Viene.

Chest Bundesland al è il plui grant e il plui agricul, traversade dute de Danau, dulà che si cjatin lis citâts e lis viis comerçai plui impuartants de regjon.

Te Basse Austrie a si cjatin diviers paesaçs, de Danau aes Prealps, dai cuei de Boemie ae plane ongjarese, e pues ofierzi maraveôs spetacui naturâi che a clamin dongje tancj turiscj. 

Storie 
Fin ae antichitât abitade di popolazions celtichis, la part meridionâl de regjon e ven fate provincie romane cul non di Noric.

E ven daspò comprindude te Marche Orientâl Carolingie dal IX secul, e e cjape il prin sest statâl sot la dinastie dai Babenberg, divignint un impuartant ducât di confin.

E cognòs il so miôr splendôr sot la dinastie dai Asburc, chea fasin divignî un Arciducât, impuartant centri culturâl european. Il Bundesland de Basse Austrie al ven istituît cu la creazion de Prime Republiche Austriache, creadesi daspò de capitolazion dal Imperi austro-ongjarês, par cjapâ po il non di Reichsgau Niederdonau sot dal nazisim.

Dulinvie pe seconde vuere mondiâl, dute la regjon e ven bombardade dai Aleâts e ricostruide cul jutori dai Stâts Unîts. Il sest di vuê di chest Bundesland al va indaûr ae proclamazion de Seconde Republiche Austriache tal 1955. 

Categorie:Basse Austrie